**B I L J E Š K E**

**UZ FINANCIJSKI IZVJEŠTAJ O PRIHODIMA I RASHODIMA**

* 1. **– 31.12.2023. GODINE**

**Naziv obveznika: PUČKO OTVORENO UČILIŠTE KOPRIVNICA**

**Broj RKP-a: 27974**

**Sjedište obveznika: KOPRIVNICA**

**Matični broj: 03009688**

**Adresa sjedišta obveznika: STAROGRADSKA 1, 48000 KOPRIVNICA**

**OIB: 86739035476**

**Razina: 21**

**Razdjel: 000**

**Šifra djelatnosti: 8559**

**Šifra županije: VI**

**Šifra grada: 201**

Pučko otvoreno učilište Koprivnica je kulturna, prosvjetna, informativna i uslužna javna ustanova u kulturi koja obavlja svoju djelatnost u skladu sa Statutom Učilišta (KLASA: 130-03/19-04/1, URBROJ: 2137-80-04-19-1, od 22.03.2019.; KLASA: 130-03/20-04/2, URBROJ: 2137-80-04-20-1, od 20.07.2020.; KLASA: 130-03/21-01/3, URBROJ: 2137-80-04-21-1, od 13.09.2021.; KLASA: 007-04/22-02/33, URBROJ: 2137-80-04-22-3, od 19.12.2022.) te planskim i programskim odrednicama usklađenim s planom Grada kao osnivača.

Kao ustanova Učilište je osnovano na temelju Rješenja Narodnog odbora općine Koprivnica o osnivanju Narodnog sveučilišta u Koprivnici 12. prosinca 1961. godine. Rješenjem Trgovačkog suda u Bjelovaru od 28. studenog 1995. u sudski registar upisuje se naziv Otvoreno sveučilište Koprivnica, a Rješenjem od 19. travnja 1999. upisuje se naziv Pučko otvoreno učilište Koprivnica. Pučko otvoreno učilište Koprivnica jedno je od najstarijih pučkih učilišta u Hrvatskoj.

POU Koprivnica djelatnost obavlja u skladu sa Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19), Zakonom o obrazovanju odraslih (NN 144/21), ), Kolektivnom ugovoru za zaposlene u ustanovama kulture grada Koprivnice potpisanom 30.01.2023. te Dodatku I. Kolektivnom ugovoru za zaposlene u ustanovama kulture grada Koprivnice potpisanom 29.9.2023., Zakonom o proračunu (NN 87/08, 13/12, 15/15, 144/21), Zakonom o radu (NN 93/14, 127/17, 98/19 i 151/22), Zakonom i Uredbom o fiskalnoj odgovornosti (NN 111/18, 95/19), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20,), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) i drugim općim aktima POU Koprivnica.

Glavne djelatnosti kojima se Učilište bavi su: obrazovna djelatnost koja obuhvaća obrazovanje odraslih, (osnovnoškolsko obrazovanje, programi osposobljavanja i usavršavanja, razni tečajevi), prikazivanje filmova i promicanje medijske djelatnosti, organiziranje kazališnih i glazbenih programa te organiziranje i promicanje svih oblika kulturno-umjetničkog stvaralaštva i očuvanja kulturne baštine. Ustanova obavlja i druge djelatnosti koje su usklađene sa zakonima i Statutom. Ustanova se zadnjih nekoliko godina orijentira na pisanje i provođenje EU projekata, odnosno EU fondove kao jedan od izvora financiranja.

Učilište u segmentu kulturne djelatnosti (glazbeno-scenske djelatnosti i kina) posebno potiče suradnju s izvangradskim područjima putem suradnje sa školama, vrtićima, nastavnicima, roditeljima.

Učilište stavlja poseban akcent na razvoj svih ključnih kompetencija građana s ciljem povećanja njihove kompetencijske razine.

Pučko otvoreno učilište Koprivnica trenutno ima 16 stalno zaposlenih djelatnika, a svoju djelatnost ostvaruje uz značajnu pomoć vanjskih suradnika. Glavni organizacijski oblik u operativnom smislu je Stručno vijeće Učilišta koje djeluje kao programsko tijelo te ravnatelj i Upravno vijeće Učilišta na razini odlučivanja.

Odgovorna osoba POU Koprivnica je ravnateljica Maja Holek koja funkciju obnaša u drugom mandatu, od 2. svibnja 2022. do 1. svibnja 2026. godine.

**OBRAZLOŽENJE BILJEŽAKA UZ FINANCIJSKI IZVJEŠTAJ O PRIHODIMA I RASHODIMA OD 01.01-31.12.2023. GODINE**

U Učilištu su ustrojene sljedeće organizacijske cjeline:

l. Odjel za obrazovanje, cjeloživotno učenje i EU projekte


2. Odjel za glazbeno-scensku kulturu i amaterizam

3. Odjel za filmsku, video i medijsku kulturu

4. Odjel za opće i financijske poslove.

Struktura zaposlenih

|  |  |  |  |
| --- | --- | --- | --- |
| **Red.br.** | **KVALIFIKACIJSKA STRUKTURA** | **BR. ZAPOSLENIH** | **% od uk. zaposl.** |
| 1. | NKV | 1 | 6,25% |
| 2. | KV | 0 | 0,00% |
| 3. | SSS | 7 | 43,75% |
| 4. | VŠS | 3 | 18,75% |
| 5. | VSS | 5 | 31,25% |
|  | **UKUPNO:** | **16** | **100,00%** |



1. **GLAZBENO-SCENSKA DJELATNOST**

Program glazbeno scenske djelatnosti je tijekom 2023. godine realiziran uz podršku proračunskih sredstava Grada Koprivnice, Ministarstva kulture i medija Republike Hrvatske, sredstvima Koprivničko-križevačke županije te vlastitim sredstvima, a u suradnji s kazališnim kućama, umjetničkim organizacijama te poznatim glazbenim umjetnicima iz Hrvatske i inozemstva, kao i udrugama i amaterskim društvima.

Tijekom godine organizirali smo ukupno **27 kazališnih predstava za građanstvo, u 27 izvedbe**  od kojih: **13 kazališnih predstava za djecu u 16 izvedbi** koje je posjetilo **1627 gledatelja**, dok je na **11 kazališnih predstava  (11 izvedbi) organiziranima za odrasle** **bilo 1358 gledatelja**, što ukupno čini **5124 gledatelja**.

Što se tiče organiziranih predstava u Domoljub, pojavljuje se sve veći izazov oko organizacije istih jer su dvije škole prešle u jednosmjensku nastavu, dok je još jedna isto najavila, dok škole nemaju istu satnicu početka i završetka nastave. Za **djecu koja pohađaju dječje vrtiće i** **učenike osnovnih škola** s područja Koprivničko-križevačke županije i grada Koprivnice  tijekom 2023. organizirali smo **12** **predstava** u **25 izvedbi** koje je pogledalo **6080 djece**. U 2023. ističemo suradnju s Udrugom Fun Da Mental s kojom smo ostvarili suradnju u organizaciji multimedijalne predstave „Abeceda interneta“ kojom smo obilježili Tjedan medijske pismenosti. Predstavu je pogledalo 228 učenika osnovnih škola na području grada Koprivnice.

Tijekom 2023. godine obilježili smo nekoliko važnih datuma: Međunarodni dan sjećanja na holokaust predstavom „Ana Frank“ u izvedbi Kazališta Trešnja, Valentinovo uz predstavu „Tvorničke postavke“ Kazališta Moruzgva, Međunarodni Dan žena uz koncert klape Cambi, Tjedan frankofonije uz predstavu „Crvenkapica“ Lutkarske scene Ivana Brlić Mažuranić, Svjetski dan poezije uz večer spoken word poezije i Enu Rajić, blagdan Uskrsa uz predstavu „Zeko traži mamu“, Internacionalni dan Jazz glazbe koncertom Zorana Majstorovića i Musical Migrations Quarteta, Europski dan parkova uz dvije izvedbe predstave za djecu „Bajka za van: Crvenkapica, vuk i baka“ Teatra Poco Loco i Svjetski dan zaštite životinja uz predstavu „Šetači pasa“ Kazališta Tragači.

I ove smo se godine uključili u obilježavanje nacionalne manifestacije Noć kazališta 2023. dječjom predstavom „Tratinčica i čudesna vrtićka krema“ Kazališta Prijatelj i predstavom za odrasle „Glasnogovornik“ Teatra Gavran. Nakon predstave za djecu organizirali smo kreativnu radionicu za najmlađe „Ručice moje likove kroje i boje“ pod vodstvom autorice slikovnice Tratinčica i čudesna vrtićka krema“ Jelene Premec.

Što se tiče glazbenog dijela programa, organizirali smo **8 koncerata**. Ukupno je na tim koncertima bilo **756 posjetitelja**.

Ministarstvo kulture i medija sufinanciralo je programe kazališne djelatnosti s 1.327,23 eura / 10.000,00 kuna i koncertne djelatnosti s 1.327,23 eura / 10.000 kuna, dok smo od Koprivničko-križevačke županije dobili 600,00 eura/4.520,70 kn za Ciklus koncerata u Domoljubu te 671,21 eur za Ciklus koncerata u Domoljubu.

Uz podršku Podravka d.d. koja je donirala poklone za najuspješnije sudionike i omogućila grickalice za polaznike, održali smo radionicu za snimanje videa uz pomoć pametnog telefona „Tik-Tok“ na kojoj je sudjelovalo 15 učenika osnovnih škola s područja grada Koprivnice.

Tijekom 2023. godine se povećao broj programa i posjetitelja, ali još je puno rada pred nama kako bismo postigli još bolje i kvalitetnije rezultate koji će donijeti dugoročnu korist svima.

|  |  |  |  |
| --- | --- | --- | --- |
| **VRSTA PROGRAMA** | **BROJ PROGRAMA** | **BROJ IZVEDBI** | **UKUPAN BROJ GLEDATELJA** |
| Dramski program za odrasle/scenski program | 11 | 11 | 1.358 |
| Dramski program za djecu | 13 | 16 | 3.766 |
| Dramski program organiziran polaznike vrtića i osnovnih škola | 12 | 25 | 6.080 |
| Koncerti | 8 | 8 | 756 |
| Korištenje dvorane Domoljub | 49 | 49 | 11.775 |
| Posjet dvorani Domoljub i korištenje dvorane Domoljub za druge potrebe | 20 | 20 | 848 |
| **UKUPNO** |  |  | **24.583** |

**2. KINOPRIKAZIVAČKA DJELATNOST**

Ukupan broj gledatelja u 2023. u kinu Velebit je 31.738 . Odigrali smo ukupno 216 naslova na 1.137 projekcija. Navedene brojke pokazuju da se publika polako vraća u kino i da se približavamo broju gledatelja iz najbolje godine (2019.).

**2.1. Filmski programi za vrtiće i škole**

Provedene su tri radionice medijskog i filmskog opismenjavanja djece i mladih (početna, napredna i majstorska)u suradnji s udrugom Bacači sjenki. Sveukupno je radionice pohađalo 12 djece, troje na početnoj, pet na naprednoj i četvero na majstorskoj radionici. Sva djeca su bila uglavnom iz same Koprivnice ili okolice. Mjesto provedbe radionica ponovno je bila zgrada Pučkog otvorenog učilišta Koprivnica na Trgu bana Jelačića 6, a radionice su se odvijale svakodnevno od 3. do 7.srpnja u vremenu od 8 do 16 sati.

**2.2. Posebni programi**

Nastavili smo brinuti o popularizaciji europskog i neameričkog filma te posebnim programima, kao i filmskim edukacijama koje smo proveli zahvaljujući uspješnoj dugogodišnjoj suradnji s udrugom „Bacači sjenki“.

Zahvaljujući sufinanciranju Hrvatskog audiovizualnog centra, Koprivničanci su imali priliku uživati u ciklusima Orsona Wellesa ( uz predavanje Danila Rafaelića) i Larsa Von Triera.

Ponovo smo ostvarili suradnju sa Sveučilištem Sjever, a nastavili smo i sa senzornim projekcijama: održane su 3 senzorne projekcije: Mavka,čuvarica šume; Cvrčak i mravica te Mama Mu se vraća kući. Ukupno je na senzornim projekcijama bilo 211 gledatelja.

Organizirali smo i reviju francuskih filmova Rendez-vous au cinema, ali i Reviju frankofonog filma povodom Dana frankofonije (u ožujku) u suradnji s Francuskim krugom. U suradnji s Hrvatskim audiovizualnim centrom i Mrežom hrvatskih neovisnih kinoprikazivača organizirali smo Maraton kratkometražnih filmova (revija hrvatskih i europskih kratkometražnih animiranih filmova), Ljeto u mreži, Svjetski dan audiovizualne baštine, reviju Ženijalni dani.

Novost je što smo umjesto revija europskog i neameričkog filma počeli s ciklusima *Festivalci,* unutar kojih se održavaju prjekcije nagrađivanih europskih i neameričkih filmova, ali isto tako i nagrađivanih američkih festivalskih filmova. Takvih je ciklusa bilo 7, a unutra njih su prikazana 22 naslova koje je pogledalo 283 gledatelja.

Hrvatski audiovizualni centar ponovo je potvrdio kvalitetu programa kina Velebit sufinanciranjem programa „Popularizacija europskog i neameričkog filma i promocija filmske pismenosti“ za 2024. u većem iznosu iznosu od 2023. godine (s 2.654,46 EUR u 2023. povećano na 3.500,00 EUR za 2024.).

U 2023. smo obilježili i Međunarodni dan borbe protiv nasilja nad ženama koprivničkom premijerom filma „Samo kad se smijem“. Osim gostovanja ekipe filma, nakon projekcije je održan i okrugli stol „Iza četiri zida“.

Ukupno je na 17 posebnih programa bilo 2831 gledatelja.



1. **OBRAZOVNA DJELATNOST**

U 2023. godini nastavili smo provoditi programe izrađene prema novoj metodologiji izrade obrazovnih programa, kao i vrlo tražene programe osposobljavanja za dadilju i njegovateljicu te osnovno obrazovanje odraslih od verificiranih programa, uz već uobičajeni niz neverificiranih programa/tečajeva/radionica. Također smo provodili šest europskih projekata, od kojih smo dva projekta završili u 2023. godini.

Ukupno je sve obrazovne programe tijekom 2023. godine pohađalo **544 polaznika u 54 grupe**.

1. 1. **Verificirani programi osposobljavanja i usavršavanja**

U 2023. godini provodili smo sljedeće verificirane programe osposobljavanja:

|  |  |  |  |
| --- | --- | --- | --- |
| **RED.BR.** | **NAZIV PROGRAMA** | **BROJ GRUPA** | **BROJ POLAZNIKA** |
| 1. | Cvjećar-aranžer | 1 | 4 |
| 2. | Njegovatelj starijih i nemoćnih osoba | 1 | 10 |
| 3. | Dadilja | 2 | 17 |
| **UKUPNO** | | **4** | **31** |

Na posljednjoj sjednici Upravnog vijeća u 2023. godini, morali smo, zbog donošenja novih standarda zanimanja i standarda kvalifikacija, na temelju kojih se donose obrazovni programi, iz ponude obrazovnih programa izbaciti 27 programa osposobljavanja i 1 program usavršavanja. Nakon „čišćenja“, ponuda verificiranih programa sastoji se od 7 programa obrazovanja, 2 programa usavršavanja i 6 programa za stjecanje mikrokvalifikacija i djelomičnih kvalifikacija te programa osnovnog obrazovanja odraslih.

Od spomenutih programa za stjecanje mikrokvalifikacija i djelomičnih kvalifikacija financiranih putem vaučera i drugih izvora financiranja u 2023. godini provodili smo sljedeće:

|  |  |  |  |
| --- | --- | --- | --- |
| **RED.BR.** | **NAZIV PROGRAMA** | **BROJ GRUPA** | **BROJ POLAZNIKA** |
| 1. | Mikrokvalifikacija internetski marketing i brendiranje | 2 | 24 |
| 2. | Mikrokvalifikacija rukovanje viličarom u skladišnom prostoru | 2 | 15 |
| 3. | Djelomična kvalifikacija asistent za upravljanje projektima / asistentica za upravljanje projektima | 1 | 14 |
| 4. | Djelomična kvalifikacija knjigovođa / knjigovotkinja | 2 | 26 |
| **UKUPNO** | | **7** | **79** |

* 1. **Program osnovnog obrazovanja odraslih**

Iako POU Koprivnica program osnovnog obrazovanja odraslih provodi od 2004. godine na temelju Rješenja nadležnog Ministarstva iz 2003. godine, u 2023. godini smo zbog donošenja novog Zakona o obrazovanju odraslih napravili reverifikaciju programa osnovnog obrazovanja odraslih, odnosno ishodili stručno mišljenje Agencije za strukovno obrazovanje i obrazovanje odraslih te ponovno Rješenje Ministarstva znanosti i obrazovanja za program. Nakon svega navedenog, u drugoj polovici studenoga 2023. započeo je novi ciklus provedbe programa osnovnog obrazovanja odraslih. Program se provodi po modelu konzultativno-instruktivne nastave u kombiniranim razrednim odjelima 5. i 6. razreda te 7. i 8. razreda.

|  |  |  |
| --- | --- | --- |
| **RED.BR.** | **NAZIV PROGRAMA** | **BROJ POLAZNIKA** |
| 1. | III. obrazovno razdoblje (5. razred) | 1 |
| 2. | IV. obrazovno razdoblje (6. razred) | 3 |
| 3. | V. obrazovno razdoblje (7. razred) | 8 |
| 4. | VI. obrazovno razdoblje (8. razred) | 9 |
| **UKUPNO** | | **21** |

* 1. **Neverificirani programi**

1. **Tečajevi informatičkog opismenjavanja**

U 2023. godini organizirali smo sljedeće krojene tečajeve kompjuterskog opismenjavanja za grupe i pojedince:

|  |  |  |  |
| --- | --- | --- | --- |
| **RED.BR.** | **TEČAJ** | **BROJ GRUPA** | **BROJ POLAZNIKA** |
| 1. | EXCEL napredni | 1 | 6 |
| 2. | EXCEL osnovni i napredni | 1 | 1 |
|  | WORD i EXCEL | 1 | 1 |
|  | WORD i POWERPOINT | 1 | 1 |
| **UKUPNO** | | **4** | **9** |

1. **Program uvođenja u rad pomoćnika u nastavi učenicima s teškoćama u razvoju**

Nastavili smo s provedbom edukacije po programu uvođenja u rad pomoćnika u nastavi učenicima s teškoćama u razvoju za Grad Koprivnicu i Grad Đurđevac i u 2023. godini. Program u trajanju od 20 nastavnih sati proveden je u 6 grupa za ukupno 9 polaznika.

|  |  |  |  |
| --- | --- | --- | --- |
| **RED.BR.** | **PROGRAM** | **BROJ GRUPA** | **BROJ POLAZNIKA** |
| 1. | Uvođenje u rad pomoćnika u nastavi učenicima s teškoćama u razvoju | 6 | 9 |
| **UKUPNO** | | **6** | **9** |

1. **Edukacija stručnog komunikacijskog posrednika u nastavi**

U 2023. godini proveli smo jednu edukaciju za stručnog komunikacijskog posrednika u nastavi. Radi se o edukaciji za rad s učenicima s teškoćama u razvoju, odnosno gluhim, nagluhim i gluhoslijepim učenicima.

|  |  |  |  |
| --- | --- | --- | --- |
| **RED.BR.** | **PROGRAM** | **BROJ GRUPA** | **BROJ POLAZNIKA** |
| 1. | Edukacija stručnog komunikacijskog posrednika u nastavi | 1 | 1 |
| **UKUPNO** | | **1** | **1** |

1. **Psihodramske radionice za rast i razvoj**

U 2023. godini nastavljena je suradnja s Dijanom Matešom, dramskom pedagoginjom i psihodramskom terapeutkinjom u provedbi psihodramskih radionica za osobni rast i razvoj. Radionice se održavaju kroz suradnju s Udrugom za promicanje mentalnog zdravlja “Srčika”, a predstavljaju grupu za podršku usmjerenu na potrebe polaznika - punoljetnih osoba koje su u programu obrazovanja i procesu zapošljavanja te na njihov osobni rast i razvoj. Radionice su se održavale jednom tjedno za grupu od 5 polaznika.

|  |  |  |  |
| --- | --- | --- | --- |
| **RED.BR.** | **PROGRAM** | **BROJ GRUPA** | **BROJ POLAZNIKA** |
| 1. | Psihodramske radionice za osobni rast i razvoj | 1 | 5 |
| **UKUPNO** | | **1** | **5** |

1. **Tečajevi za djecu**
   * + 1. Tijekom dječjih zimskih praznika, u siječnju 2023. organizirali smo dva kratka tečaja za djecu, svaki u trajanju od 10 školskih sati.

|  |  |  |  |
| --- | --- | --- | --- |
| **RED.BR.** | **TEČAJ** | **BROJ GRUPA** | **BROJ POLAZNIKA** |
| 1. | Kratki tečaj krojenja i šivanja „Mali modni dizajneri“ | 1 | 5 |
| 2. | Tečaj crtanja i slikanja | 1 | 14 |
| **UKUPNO** | | **2** | **19** |

Prvi tečaj je održala modna dizajnerica Ana Bebek za djecu od navršenih 9 do 13 godina. Drugi tečaj je održala likovna umjetnica Andreja Živko za djecu od 1. do 5. razreda osnovne škole. Nakon tečaja krojenja i šivanja održana je mala modna revija s radovima koje su polaznici tečaja izradili, dok je na kraju tečaja crtanja i slikanja održana izložba radova s tečaja.

* + - 1. Za vrijeme dječjih ljetnih praznika, u srpnju 2023. godine, održani su sljedeći programi za djecu:

|  |  |  |  |
| --- | --- | --- | --- |
| **RED.BR.** | **PROGRAM** | **BROJ GRUPA** | **BROJ POLAZNIKA** |
| 1. | Tečaj crtanja i slikanja za djecu od predškolskog uzrasta do 6. razreda osnovne škole | 1 | 15 |
| 2. | Tečaj crtanja i slikanja za polaznike 7. i 8. razreda osnovne škole i srednjoškolce | 1 | 8 |
| 3. | Kratki tečaj krojenja i šivanja „Mali modni dizajneri“ | 1 | 8 |
| 4. | Dramska radionica „A što bi bilo da…?“ za djecu od predškolskog uzrasta do 4. razreda osnovne škole | 1 | 11 |
| **UKUPNO** | | **4** | **42** |

1. **Andragoška radionica**

U veljači je održana andragoška radionica pod nazivom „Učenje i poučavanje u obrazovanju odraslih“, na kojoj je sudjelovalo 12 polaznika – nastavnika i predavača u POU Koprivnica. Radionicu su održale Ana Odak iz POU Koprivnica i Vlasta Marjanović Milanović iz POU Samobor kao završnu radionicu u sklopu programa Curriculum globAle koji su pohađale.

1. **Tečaj krojenja i šivanja**

U svibnju i u studenome 2023. godine organizirali smo već uhodani tečaj krojenja i šivanja u trajanju od 50 nastavnih sati u suradnji s poznatom koprivničkom krojačicom Vlastom Puklavec.

Po završetku tečajeva organizirana je modna revija na kojoj su polaznice tečaja „prošetale“ noseći odjevne predmete koje su izradile na tečaju.

|  |  |  |  |
| --- | --- | --- | --- |
| **RED.BR.** | **TEČAJ** | **BROJ GRUPA** | **BROJ POLAZNIKA** |
| 1. | Tečaj krojenja i šivanja - početni | 2 | 8 |
| **UKUPNO** | | **2** | **8** |

1. **Radionica oslikavanja odjevnih predmeta**

U srpnju 2023. održana je radionica oslikavanja odjevnih predmeta. Uz vodstvo slikarice Andreje Živko, **13 polaznika** okušalo se u kreativnom stvaralaštvu.

1. **Radionice o energetskoj učinkovitosti u suradnji s Regionalnom energetskom agencijom SJEVER**

U listopadu i studenome 2023. godine u suradnji s REA Sjever održane su sljedeće radionice na temu energetske učinkovitosti:

|  |  |  |
| --- | --- | --- |
| **RED.BR.** | **RADIONICA** | **BROJ SUDIONIKA** |
| 1. | nZEB trening za javnu upravu | 15 |
| 2. | Thermal bridges calculations | 17 |
| **UKUPNO** | | **32** |

1. **Radionice u svrhu obilježavanja Godine vještina**

U svrhu obilježavanja Godine vještina organizirali smo tri vrlo zanimljive i posjećene radionice:

|  |  |  |
| --- | --- | --- |
| **RED.BR.** | **RADIONICA** | **BROJ SUDIONIKA** |
| 1. | Osnove dizajna interijera | 7 |
| 2. | Radionica izrade svijeća s drvenim fitiljem i mirisnih pločica | 12 |
| 3. | Ribafish: mala škola kušanja piva | 29 |
| **UKUPNO** | | **48** |

1. **PEDAGOŠKO-PSIHOLOŠKA I DIDAKTIČKO-METODIČKA IZOBRAZBA**

U proljeće 2023. godine organiziran je još jedan ciklus pedagoško-psihološke i didaktičko-metodičke izobrazbe. Time se nastavila suradnja s Fakultetom za odgojne i obrazovne znanosti iz Osijeka u provedbi programa trinaestu godinu zaredom. Završetkom ove izobrazbe stječu se kompetencije potrebne za zapošljavanje i predavanje u osnovnim i srednjim školama, a to je u prošloj godini ostvarilo **7 polaznika.**

1. **TJEDAN CJELOŽIVOTNOG UČENJA 2023.**

U okviru ESF projekta Promocija cjeloživotnog učenja faza II nositelja Agencije za strukovno obrazovanje i obrazovanje odraslih organiziran je 17. Tjedan cjeloživotnog učenja od 17. do 23. travnja 2023. godine. POU Koprivnica je ponovno bila regionalni koordinator za Međimursku, Varaždinsku i Koprivničko-križevačku županiju te je okupila partnere iz sve tri županije i informirala ih o TCU 2023.

POU Koprivnica je u okviru 17. TCU organizirala jedanaest besplatnih radionica. Održane su sljedeće radionice: „Izrada terarija i mini vrtića“ cvjećara Tihomira Košćaka, „Slikarska radionica“ umjetnice i slikarice Andreje Živko, „Umjetnički fraktali“ odgojiteljice Adrijane Gajski, „Stvaranje vizualnog identiteta brenda“ profesorice informatike, Instagram blogerice i poduzetnice Ive Horvat, „Utjecaj agresivne igre na dječji razvoj“ pedagoginje i odgojiteljice Ana – Marije Nikolić, „Konnichiwa, sushi“ psihologinje Jasmine Šandor, pedagoga Tomislava Terstenjaka i nastavnice kuharstva Ksenije Sedlanić, „Kako komunicirati s različitim tipovima ljudi“ trenera za poslovnu komunikaciju Ante Mihaljevića, „Biodinamička poljoprivreda u funkciji održive poljoprivredne prakse“ ravnateljice Centra dr. Rudolfa Steinera Dijane Posavec, „ŠIBAona- radionica ukrašavanja vjenčića od šibe“ vlasnica obrta ŠIBA Ivane Vranar i Petre Jakupec, „Make up & vino“ vlasnice Glamura i strukovnog učitelja kozmetičara Lidije Sović i profesionalnog vizažista Nataše Matković, „NEODOLJIVI- radionica socijalnih vještina“ pedagoga i profesora povijesti Tomislava Terstenjaka. Na svih 11 radionica sudjelovalo je ukupno 208 sudionika.

1. **MEĐUNARODNA AKTIVNOST UČILIŠTA U EU PROJEKTIMA**

Krajem rujna završen je projekt „**Bridge to multicultural learning and creating“** iz programa Erasmus+ KA2. U projektu su razvijeni međugeneracijski programi kojima je bio cilj povezati obrazovanje odraslih i predškolsko obrazovanje radi jačanja multigeneracijske suradnje kroz razmjenu ideja, praksi, metoda i različitih aktivnosti koje povezuju starije i predškolsku djecu. Koordinator projekta je bila Ljudska univerza Jesenice, a POU Koprivnica jedan od partnera. Od projektnih aktivnosti u 2023. godini, troje djelatnika POU Koprivnica i 2 seniora mentora sudjelovali su na posljednjoj 4. LTT aktivnosti u Jesenicama, u Sloveniji, a početkom svibnja u Koprivnici je održan posljednji projektni sastanak. Ukupni proračun projekta je bio 156.756,00 EUR, od čega je udio POU Koprivnica 20.124,00 EUR.

Krajem rujna završio je i projekt „**Booster za suočavanje s novostima u obrazovanju odraslih“** iz programa Erasmus+ KA1. Projekt je nastao kao odgovor na potrebu niza prilagodbi i promjena u sustavu obrazovanja odraslih, koje su počele donošenjem novog Zakona o obrazovanju odraslih krajem 2021. godine. Osnovni cilj projekta je omogućiti ključnom osoblju u obrazovanju odraslih profesionalni i osobni rast i razvoj jačanjem njihovih kompetencija u svrhu unapređenja ustanove u mjesto ponude najkvalitetnijih obrazovnih programa. U okviru projekta 3 su djelatnice pohađale strukturirane tečajeve u inozemstvu sa sljedećim sadržajima: „Vodstvo i menadžment u obrazovnim ustanovama“, „Strategije coachinga za škole” te „Učinkovito formativno vrednovanje i upravljanje povratnim informacijama u obrazovanju”. Proračun projekta iznosi 5.695,00 EUR.

Zadnjeg dana 2022. godine počela je provedba projekta „**Escape to happiness“**, odobrenog u okviru programa Erasmus+ KA2. Nositelj projekta je Zasavska ljudska univerza iz Trbovlja u Sloveniji, a partneri su, osim iz Slovenije i POU Koprivnica, iz Finske, Portugala, Bosne i Hercegovine, Cipra i Italije. Svrha dvogodišnjeg projekta je razviti inovativne koncepte i metode obrazovanja za odrasle, koje će se fokusirati na postizanje većeg zadovoljstva samim sobom kod odraslih polaznika. Projekt traje do 30.12.2024. godine. Ukupni proračun projekta je 250.424,00 EUR, od čega dio od POU Koprivnica iznosi 24.034,00 EUR.

1. rujna 2023. godine počela je provedba jednogodišnjeg projekta „**Go digital“**, odobrenog Učilištu iz programa Erasmus+ KA1. Cilj projekta je jačanje digitalnih znanja i vještina u svrhu što bolje prilagodbe digitalnom dobu. U okviru projekta dvoje djelatnika i dva vanjska suradnika pohađat će tri različita tečaja s ciljem jačanja digitalnih vještina i upoznavanja s najmodernijim digitalnim alatima, kako bi ih primijenili u svom radu u Učilištu. Projekt traje do 31. kolovoza 2024. godine, a ukupni proračun projekta iznosi 9.220,00 EUR.

POU Koprivnica je partner u projektu „**Regional Synergy for New Cinema Going Experience“** iz programa COLLABORATE TO INNOVATE. Nositelj projekta je Otvoreni univerzitet Subotica.   
Cilj projekta je uspostava regionalne kino mreže kako bi se stvorio novi model približavanja kina mladoj publici s ciljem povećanja  potražnje za europskim filmovima. Ukupni proračun projekta je 104.265,00 EUR, od čega dio od POU Koprivnica iznosi 26.830,00 EUR.

Projekt **„Beyond lack of Understanding, Beyond disInformation“** iz Erasmus+ KA2 programa počeo je 1. studenoga 2023. godine i traje do 31. listopada 2025. godine. Nositelj projekta je SOCIETA’ COOPERATIVA A.FO.RI.S.MA, a partneri su, osim POU Koprivnica, iz Italije, Grčke i Slovenije. Cilj projekta je bolje upoznati funkcionalnu pismenost i mogućnosti njenog utjecaja na sposobnost prepoznavanja dezinformacija kao i poboljšanje sposobnosti osoblja partnerskih organizacija u upravljanju inovativnim obrazovnim alatima. Ukupni proračun projekta je 250.000,00 EUR, od čega dio od POU Koprivnica iznosi 37.900,00 EUR.

**Vrsta i struktura prihoda POU Koprivnice ostvarenih u 2023.g.**

Slika na kojoj se prikazuje tekst, snimka zaslona, Font, dijagram

Opis je automatski generiran



**Vrsta i struktura rashoda POU Koprivnice ostvarenih u 2023.g.**



**ANALIZA FINANCIJSKOG IZVJEŠĆA**

Analiza financijskih izvještaja se temelji na podacima unesenim u obrasce financijskog izvješća koje je propisalo Ministarstvo financija. Podaci evidentirani u Izvješću preuzeti su iz analitičke bruto bilance za razdoblje 01.01.-31.12.2023. g. Izvješće je u roku predano putem aplikacije Ministarstva Financija „Financijsko izvještavanje u sustavu proračuna i Registar proračunskih i izvanproračunskih korisnika- RKPFI“ na propisanim obrascima s ugrađenim kontrolama uz obrazac Bilješke uz financijske izvještaje. Navedeni izvještaji predani su UO za društvene djelatnosti i UO za financije, gospodarstvo i europske poslove Grada Koprivnice kao i nadležnom područnom uredu Državnog ureda za reviziju.

S obzirom na to da je od 1. siječnja 2023. službena valuta u Republici Hrvatskoj euro, novčani iznosu u financijskom izvještaju je u eurima i centima.

Konačni prikaz prihoda i rashoda za navedeno razdoblje, odnosno iskazani trenutni višak prihoda u odnosu na rashode, rezultat je dinamike povećanog poslovanja Pučkog otvorenog učilišta Koprivnica za realizirane programe, što je rezultat iznimnog truda i rada zaposlenika Učilište. Višak prihoda poslovanja nastao je od viška vlastitih prihoda i manjka zbog knjiženih rashoda za nastale troškove iz EU projekata za koje nismo primili prihode u 2023. g. već će prihodi biti knjiženi u 2024. g., a djelomično zbog metodološkog manjka koji je nastao zbog knjiženja rashoda kod proračunskog korisnika, dok će se plaćanje izvršiti u 2024. godini u skladu s valutom plaćanja.

Pučko otvoreno učilište Koprivnica trenutno ima 16 zaposlenih djelatnika. Većina plaća je isplaćena iz proračuna Grada Koprivnice dok je manji dio isplaćen iz izvora EU i vlastitih sredstava.

Plaće za zaposlene za redovan rad redovito su obračunavane i isplaćivane, kao i doprinosi i porezi, a izvješća dostavljena Poreznoj upravi.

Materijalni troškovi financiraju se iz vlastitih prihoda, sredstava dobivenih iz Proračuna Grada Koprivnice, sredstava Europske unije te malim udjelom Ministarstva kulture i KKŽ.

**PRIHODI**

- Iz Proračuna Grada 345.671,91

- Vlastiti prihodi 248.560,95

- Ministarstvo 20.871,66

- Sredstva EU 29.577,17

- Pomoći EU 8.854,80

-Ostali prihodi 1.072.69

**UKUPNI PRIHODI 654.609,18**

**RASHODI**

- Rashodi za zaposlene 294.565,48

**-** Materijalni troškovi 257.285,80

- Financijski rashodi 824,49

- Rashodi za nabavu nefinancijske imovine 108.119,78

- Tekuće donacije 782,11

**UKUPNI RASHODI 661.577,66**

**MANJAK PRIHODA NAD RASHODIMA -6.968,48**

**Preneseni višak prihoda iz 2022. godine 57.921,45**

**VIŠAK PRIHODA NAD RASHODIMA 50.952,97**

**Ostvarenje viška prihoda poslovanja prema izvorima financiranja 2023.:**

|  |  |
| --- | --- |
| Izvori financiranja | Rezultat poslovanja |
| Izvor 1 | *-25.127,45* |
| Izvor 29 | 78.077,28 |
| Izvor 452 | -516,97 |
| Izvor 482 | -530,89 |
| Izvor 484 | -949,00 |
| UKUPNO: | 50.952,97 |



**Objašnjenja vezana uz obrazac: BIL – Bilanca**

Bilanca predstavlja vrijednosno iskazani pregled obveza, imovine i vlastitih izvora sa stanjem na dan 31.12.2023. godine. Na kraju godine provedeno je usklađenje knjigovodstvenog stanja sa stvarnim stanjem, odnosno popis imovine i obveza sa stanjem na 31.12.2023.

Uz obrazac Bilanca priložen je popis izvanbilančne evidencije. POU Koprivnica ima sudski spor u tijeku sa jednim kupcem.

U 2023. godini bilježimo odstupanja u nefinancijskoj imovini u odnosu na početno stanje zbog ulaganja u građevinske objekte, odnosno radove na obnovi zgrade Domoljub, tj. nastavak sanacije zgrade Domoljub i ulaganje u opremu i radove za instalaciju fotonaponske elektrane na zgradu Domoljuba u ukupnom iznosu 52.255,13 € što je rezultiralo povećanjem nefinancijske imovine na građevinskim objektima. Povećanje bilježimo i kod uredske opreme i namještaja zbog nabave računala, računalne opreme i uredskog namještaja. Najveće povećanje bilježimo na kontu prijevozna sredstva za nabavu službenog vozila za potrebe kina Velebit u iznosu od 23.019,36 €.

Kod sitnog inventara u odnosu na ukupno početno stanje bilježimo blago povećanje za nabavu stalka za note, auto guma, službenih mobitela, krovnog nosača za auto i sl.

Bilježimo veliko odstupanje za potraživanja za više plaćene poreze i doprinose zbog potraživanja za više plaćeni pretporez za studeni i prosinac, te povećanja pro rate po obračunu sa 28% na 31% za 2023. godinu.

Potraživanja za prihode od prodaje proizvoda i robe te pruženih usluga bilježe smanjenje u odnosu na prošlu godinu zbog urednog podmirivanja potraživanja tijekom 2023. godine.

Potraživanja proračunskih korisnika za sredstva uplaćena u nadležni proračun povećana su za priljev novca iz EU sredstava te povećanih vlastitih prihoda.

Potraživanja u bilanci smanjena su uslijed ispravka vrijednosti potraživanja zbog kašnjenja u naplati od godine dana. Provedeni ispravak iznosi 162,77 € za jednu fizičku osobu.

Ukupne obveze na razredu 2 bilježe ukupno povećanje od 59% uslijed većeg obujma poslovanja, a samim time najveće povećanje se dogodilo na materijalnim rashodima Učilišta.

U dogovoru s Osnivačem više ne knjižimo plaću na vremensko razgraničenje kao rashod budućih razdoblja za plaću za zaposlene za 12/23 već kao trošak.

Obveze za jamčevine odnose se na uplaćenu jamčevinu po ugovoru ulaganje u opremu i radove za instalaciju fotonaponske elektrane na zgradu Domoljubakao jamstvo za otklanjanje nedostataka.


Vlastiti izvori ukupno bilježe povećanje za prihode poslovanja za 8% u odnosu na prošlu godinu. Višak prihoda poslovanja za 2023. iznosi 50.952,97 €. Za razliku od prošle godine imamo manjak od nefinancijske imovine upravo zbog nabave opreme i radova na rekonstrukciji dvorane Domoljub koju smo financirali iz izvora nadležnog proračuna, nenadležnog proračuna i sredstava EU.

Provedena je korekcija rezultata za iznos od 37.245,43 € gdje se zadužuje račun viška prihoda poslovanja, a odobrava račun manjka prihoda od nefinancijske imovine. Provedena korekcija rezultirala je manjkom od nefinancijske imovine u iznosu od 70.874,00 € i viškom prihoda poslovanja od 50.952,97 €. Razlog nastanka manjka od nefinancijske imovine je korekcija rezultata zbog kapitalnih prijenosa kojima su financirane nabave nefinancijske imovine od strane proračuna i pomoći iz EU. Metodološki manjak iz izvora opći prihodi i primici nastao je zbog evidentiranja rashoda prema nastanku događaja krajem 2023. godine, koji će biti plaćeni sljedeće proračunske godine. Ukupni višak za 2023. g. u visini od 50.952,97 € nastao je kao rezultat prenesenog viška prihoda poslovanja POU Koprivnica u visini od 57.921,45 € umanjenog za ostvareni manjak prihoda poslovanja na bazi godine -6.968,48 €.

U 2023. godini evidentirali smo nova knjiženja izvanbilančnih zapisa.

Dana jamstva, ali isto tako i primljena vode se u posebnim pomoćnim knjigama (tablicama) i u izvanbilančnoj evidenciji. Osim danih jamstva u posebnim knjigama vodi se i tuđa imovina dana na korištenje (najam fotokopirnih uređaja i upravljanje i korištenje nekretnine u vlasništvu grada Koprivnice).

Također je sastavljena tablica „Sudski sporovi“ za dva potraživanja.









**Objašnjenja vezana uz obrazac: Obveze**

Stanje obveza na početku proračunske godine iznosile su 40.811,22 € koje su u toku godine podmirene. Stanje obveza na kraju proračunske godine iznose 65.209,63 €. Navedene obveze su nedospjele i odnose se na plaću za 12/2023. i račune s valutom plaćanja u 2024. godini.

Obveze prema zaposlenima su 23.921,62 € i odnose se na plaću za 12. mjesec.

Za materijalne, financijske i ostale tekuće obveze stanje iznosi 41.335,79 € kn.

Obveze za nabavu nefinancijske imovine iznose 19.412,00 € te će biti podmirene u 2024. godini u skladu s valutom plaćanja.

**Objašnjenja vezana uz obrazac: RAS-FUNKCIJSKI**

Tijekom 2023. godine zabilježena su ulaganja u službi kulture sa smanjenjem od 4% u odnosu na 2022. godinu.

POU Koprivnica kao proračunski korisnik jedinice lokalne samouprave sastavlja obrazac koji se odnosi na funkcijsku klasifikaciju rashoda, odnosno rashode razvrstane po njihovoj namjeni. U skladu s obavljanjem kulturne djelatnosti u ovom su izvještaju pod skupinomRekreacija, kultura i religija/Službe kultureprikazani ukupni rashodi poslovanja i ukupni rashodi za nabavu nefinancijske imovine koji za 2023. godinu iznose 661.577,66 €. U odnosu na prethodnu godinu bilježimo smanjenje od 4%, što se najviše odnosi na smanjenje rashoda za nabavu nefinancijske imovine kao i ulaganje u obnovu građevinskih objekata u odnosu na isto izvještajno razdoblje prethodne godine.

**Objašnjenja vezana uz obrazac: PRRAS**

U obrascu PRRAS na razini ukupnih prihoda u odnosu na isto razdoblje prošle godine bilježi se smanjenje od 13%. U 2023. godini primili smo sredstva za tekuće pomoći od međunarodnih organizacija za projekt EDU ROMA, BRIDGE, DISTANCE, ESCAPE I EUROPA CINEMAS gdje se bilježi najveće smanjenje u odnosu na 2022. godinu zbog završetka većine projekata. Tekuće pomoći iz nenadležnog proračuna ove godine su povećane za iznos naknade za provođenje programa glazbeno-scenske djelatnosti, a smanjene za kapitalne pomoći za rekonstrukciju dvorane Domoljub za 73%.

U 2023. godini dobili smo i pomoći temeljem prijenosa EU sredstava za projekte iz programa Erasmus K1.

Vlastiti prihodi povećani su za 32% u odnosu na prošlu godinu zbog povećanog obujma poslovanja na razini svih aktivnosti Učilišta.

Prihodi iz nadležnog proračuna povećani su za 13% i to na razini materijalnih rashoda i rashoda za zaposlene, a sve u skladu s povećanjem tržišnih cijena.

Na razini rashoda poslovanja u odnosu na isto razdoblje prošle godine nema značajnijih odstupanja. Najveće povećanje odnosi se na troškove za računalne usluge zbog nabave licence za program digitalna pisarnica i urudžbiranje, premije osiguranja za novo službeno vozilo i bankarske usluge za prijenose sredstava od strane EU.

Manje povećanje bilježi se na rashodima za zaposlene zbog povećanja osnovice plaće prema novom Kolektivnom ugovoru za zaposlene u ustanovama kulture grada Koprivnice potpisanom 30.01.2023. te Dodatku I. Kolektivnom ugovoru za zaposlene u ustanovama kulture grada Koprivnice potpisanom 29.9.2023.

Ostali rashodi za zaposlene povećali su se u odnosu na prethodnu godinu zbog isplate otpremnine prilikom odlaska u mirovinu.

Rashodi za materijal i energiju blago se povećali zbog povećanja cijena na tržištu.

Rashodi za usluge bilježe povećanja od 46% u odnosu na prošlu godinu. Unutar ove grupe rashoda najveće povećanje odnosi se na troškove zakupnina i najamnina, računalne usluge i premije osiguranja.

U odnosu na prošlu godinu povećano je plaćanje bankarskih usluga zbog prijenosa sredstava za EU projekte.

Rashodi za nabavu dugotrajne imovine povećani su zbog nabave službenog vozila, uredske opreme i namještaja za potrebe Učilišta.

U 2023. godini POU Koprivnica bilježi manjak prihoda od -6.968,48 €. Višak prihoda poslovanja iz 2022. godine iznosio je 57.921,45 € te je konačni rezultat poslovanja za 2023. višak od 50.952,97 €.

Ravnateljica

Maja Holek, prof.